OpenLLM-France/wikimedia huggingface dataset:
# Antón de Marirreguera

Antón González Reguera, Antón de Marirreguera bezala ezaguna, asturieraz idatzitako lehen lanaren egilea da. Liburua Pleitu ente Uviéu y Mérida pola posesión de les cenices de santa Olaya, 1639an idatzita, asturierazko literaturaren klasikoa da.

## Biografia

Antón González Reguerari buruzko datu asko ezezagunak dira, tartean jaiotze eta heriotza datak. XVII. mendean Llorgozanan jaio zen (Carreño), kapare etorkiko familia batean. Ama María González Reguera zen eta hortik zetorren Marirreguera izena. Aita, antza Pedro Álvarez Hevia zen; gaztea hil zen. Umezurtz gelditzerakoan amaren abizena hartzeko aukera izan zuen. Dena dela, eskuizkribu batzuetan Antonio Álvarez gisa agertzen da. Elizaren ikasketak hasi zituen. Oviedoko Unibertsitatean Latin, Humanitateak eta Teologia ikasi zuen. 1631 apaiza izendatu zuten eta Carreñoko eliz desberdinen ardura eman zioten. Horrela, 1640an eta 1644an Priendesko apaiza bezala agertzen da, 1645ean Albandin, azken honetan Antonio González Moñiz izenarekin, bere osabarena, bere aurretik apaiza eliz horretan. Albandin ere 1661 arte parroko gisa agertzen da; ondoren, postua bere ilobak hartu zuen, Xuan Rodríguez Reguera. 1662an kaparetasun erroldetan ez zen agertu eta pentsatzekoa da 1661 eta 1662 artean hilko zela.

## Obra

Aipatutako Pleitu ente Uviéu y Mérida pola posesión de les cenices de santa Olaya (1639) batera beste lan batzuk idatzi zituen:
* Diálogu políticu poema
* Dido y Eneas alegia
* Hero y Lleandro alegia
* L’ensalmador entremesa
* L’alcalde entremesa
* Los alcaldes entremesa.

## Kanpo estekak

* (Gaztelaniaz):Idazle asturiarren erregistro bibliografikoa.
* (Asturieraz):Proyectu Caveda y Nava; hemen Marirregueraren bost lan irakur daitezke.
* El sombreru de virxiliu. Contiene una biografía de González Reguera, bibliografía básica y el texto del Pleitu ente Uviéu y Mérida.
* Datuak: Q3781357
# María Neira

María Purificación Neira González (La Felguera, Asturias, 1962) espainiar medikua da. Munduko Osasun Erakundeko Osasun Publiko eta Ingurumen Saileko zuzendaria da.

## Bizitza

Oviedoko Unibertsitatean Medikuntza eta Kirurgia ikasi eta Frantzian espezializazio-ikasketak burutu zituen. Mugarik Gabeko Medikuak GKEarekin sendagile-lanetan aritu zen Erdialdeko Amerikan. Ondoren, Nazio Batuen Erakundearekin Mozambikera eta Ruandara joan zen. Gero Munduko Osasun Erakundera joan zen Gaixotasun Prebentzio eta Desagerrarazte Saileko zuzendari. 2002an Espainiako Elikagaien Segurtasunerako Agentziaren presidente izendatu zuten.
Gaur egun Munduko Osasun Erakundeko Osasun Publiko eta Ingurumen Saileko zuzendaria da.

## Erreferentziak

* 1 2 Otamendi, Martxelo. (2020ko martxoaren 5a). «Maria Neira. OMEko Osasun Publiko eta Ingurumen zuzendaria: «Ez dakigu oraindik zer gertatuko den; nahikoa informaziorik ez dugu»» Berria (Noiz kontsultatua: 2020ko martxoaren 9a).
* ↑ (Gaztelaniaz) «Suplemento Asturias - Revista Fusion - Mujer Astur. Maria Neira. Presidenta Agencia Española De Seguridad Alimentaria» Revista Fusión 2004 (Noiz kontsultatua: 2020ko martxoaren 9a).
* Datuak: Q6004352
# Mahai pertsonal

Mahai pertsonala edo TBko erretilu tolesgarria mahai tolesgarri txiki bat bezala funtzionatzen duen altzari tolesgarri mota bat da, garraiatzeko erraza. Mahai txiki horiek, jatorrian, telebista ikusten duzun bitartean jateko azalera izateko diseinatu ziren.
Telebistako erretiluak 1950eko hamarkadan egin ziren ezagun Ameriketako Estatu Batuetan, telebistari begira zeuden bitartean elikagaiak eta edariak eusteko modu bat bezala, elementu ikonikoa telebistako afari bat izanik. Telebistako erretiluen mahaien publizitate nazionala 1952an agertu zen lehen aldiz, Swansonek 1953ko urrian telebistako afaria sartu baino urtebete lehenago. Batzuetan, apal txiki batean muntatutako lau telebista-mahaiko sorta bat saltzen zen, eta, erabiltzen ez zirenean, eseki egin zitezkeen. Apal hori egongelako bazter batean jarri zen.
Telebistako erretiluen mahaien asmatzailea ezezaguna da. Jatorrizko modeloek eta modelo herrikoiek bi pieza zituzten: metalezko erretilu bat, behealdean eskutokiak muntatuta zituena, eta metalezko hanka tubular multzo bat, behealdean gomazko puntak zituena. Kirtenak hanketara engantxatzen ziren, eta hankak ireki egin zitezkeen erretiluari eusteko, edo tolestu egin zitezkeen pilatzeko moduko biltegiratze baterako. Erretilua hanka bati lotuta egoten zen biltegian zegoen bitartean.
Garaiak aldatu ziren heinean, eraikuntza teknikek ere egin zuten, eta gaur egun telebistako erretilu tolesgarriak askotan puzte bidezko plastiko moldekatuz egiten dira. Orain ohikoa da telebistarako janari-erretiluak «retro» edo kitsch artikulu gisa merkaturatzea.

## Erreferentziak

* ↑ Cook, Kim. (2009ko martxoaren 23a). For seasonal stay-at-homes: the TV tray returns, with smarter looks. .

## Kanpo estekak

* Datuak: Q7672469
# Merina Gris

Merina Gris 2020. urtean sorturiko euskal musika taldea da. Pop musika jorratzen dute, sintetizadore efektu indartsuz lagundurik.
Anonimotasunetik jotzen dute, eta maskarak jantzita ematen dituzte kontzertuak. Taldekideen abizenik ere ez dute azaleratu.

## Ibilbidea

Julen eta Paskal 2016an elkartu ziren eta abeslari bat behar zutela ikusita Sara gehitu zitzaien taldera. COVID-19 pandemiak eragindako itxialdi betean sortu zuten aurreneko abestia, "Besteek zer" izenekoa. Bideoklipa ere egin zuten. 2022an EP bat, Gureak ez zirenak, eta Zerua orain diskoa plazaratu zuten. Agian arrakasta handien lortu duen abestia: Ez geratu azalean.
2025ean Zuloa diskoa atera zuten, bideo-klip luze batez lagunduta. Zuloaren ideiarekin jolastuta, hobia, butroia, arrakala, gotorlekua, lukana eta hutsa kontzeptua lantzen dituzte.

## Diskografia

* Gureak ez zirenak (2022, Airaka) - EPa
* Zerua orain (2022, Airaka)
* Zuloa (2025, Sonido Muchacho) - LPa

## Erreferentziak

* ↑ Telleria, Miren Mujika. ««Aurreiritziak sortzeko zailtasunak jarri nahi genizkion entzuleari»» Berria (Noiz kontsultatua: 2022-11-20).
* ↑ (Gaztelaniaz) asier. (2022-03-16). «Entrevista a Merina Gris: 'lo que queremos es dar importancia al contenido, a las canciones y a la música'» Dod Magazine (Noiz kontsultatua: 2022-11-20).
* ↑ Merina Gris. (2025-02-06). Merina Gris - ZULOA (Full Album Visualizer) ╬ ▼ ¤ § ☼ Δ. (Noiz kontsultatua: 2025-02-07).
* ↑ «Merina Gris: zuloa atsekabe, etxe, arnasbide» Berria 2025-02-07 (Noiz kontsultatua: 2025-02-07).
* ↑ «Gureak ez zirenak» www.badok.eus (Noiz kontsultatua: 2022-12-08).
* ↑ Merina Gris. Badok.
* ↑ «Zuloa» www.badok.eus (Noiz kontsultatua: 2025-02-07).
* Datuak: Q113652407
# Lourdes Álvarez García

Lourdes Álvarez García ( El Agüeria de Urbiés, Mieres (Asturias), 1961 ) filologoa eta asturierazko idazlea da.

## Ibilbidea

Filologia Hispanikoan lizentziatua Oviedoko Unibertsitatean, oso gaztetatik asturierazko aldizkarietan kolaboratu zuen, hala nola Cuélebre Literario, Malku, Adres edo Lletres Asturianes . Poesia ere idatzi du, Surdimentuko figura poetikorik ezagunenetako bat bihurtuz eta hainbat antologia poetikotan sartu da, hala nola Xosé Bolado, Antoloxía poetica del Resurdimientu; Ricardo Labra, Muestra corregida y aumentada de la poesía en Asturias; José Ángel Cilleruelo, Nórdica; y Leopoldo Sánchez Torre, Las Muyeres y los díes de la poesía asturiana contemporánea
Llengues Vives aldizkarian kolaboratu du. Asturierara ere itzuli ditu haurrentzako ipuin liburuak Otto ye un rinoceronte OL Kirkegaardena eta Un sudaca na corte, Daniel Moyanorena.

## Lanak

Álvarez García errealitatearen eta bizi izandako esperientziaren ebokaziotik abiatzen da izaera sinbolistako poetika bat sortzeko, irudi abstraktu eta surrealistaz betea.

## Lanak

* Aldaba del olvidu (1991)
* Cálices de la nueche (1992)
* Mares d'añil (Ganadora ex aequo del Premio Teodoro Cuesta de Poesía 1992)
* Poesía escoyida. 1985-1997 (1997).
* Como aquella que yeres (Ganadora del Premio Teodoro Cuesta de Poesía 1994)
* Mediando distancies (2006)
* P’anular los adioses (2018)

## Aitortzak

* 2019an, Asturiasko Idazleen Elkarteak P'anular los adioses liburuagatik ematen duen Poesiako Kritikaren XIX. Saria irabazi zuen asturierazko kategorian.
* Asturiasko Hizkuntzen Akademiako akademikoa da.

## Erreferentziak

* 1 2 3 «ALVAREZ GARCÍA, Lourdes (1961)» www.araz.net.
* ↑ F.-P, E.. (2019-12-05). «Lourdes Álvarez y Carlos Iglesias, gana el Premio de la Crítica en poesía» La Nueva España.
* ↑ L’Academia – Academia de la Llingua Asturiana. .

## Kanpo estekak

* Datuak: Q11934004
# Berdantza maskaradun

Berdantza maskaraduna (Emberiza spodocephala) Emberiza generoko animalia da. Hegaztien barruko Emberizidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Emberiza
* Emberizidae

## Kanpo estekak

* World Bird Names
* Datuak: Q1190674
* Multimedia: Emberiza spodocephala / Q1190674
* Espezieak: Emberiza spodocephala
# Portugaleteko traineru jaitsiera

Portugaleteko traineru jaitsiera negu aldean Portugaleten jokatzen den traineru estropada da. Hurrengo denboraldiko lehenengo estropada kontsideratzen da. Erlojuzkontra jokatzen da.

## Historia

Hasiera batean abenduko hirugarren asteburuan hasi zen jokatzen.
2013an Fernando del Valle "NANDO"-ren memoriala izena izan zuen eta orduan Portugalete nagusitu zitzaion Oriori baina ehuneneko bakarraren aldeaz.
2016ko abenduan jokatu beharrean 2017ko urtarrilean izan zen, klubaren ehungarren urteurrenaren hasiera izateko. Hurrengo urteetan urtarrilean jokatu da.
2025ean bertan behera gelditu zen eguraldi txarraren ondorioz baina astebete beranduago jokatu ahal izan zen.

## Gizonezkoak
### Palmaresa

| Urtea | Irabazlea | Bigarrena | Hirugarrena |
| 2012 | Portugalete | Orio | San Pedro |
| 2013 | Portugalete | Urdaibai | Trintxerpe |
| 2014 | Orio | Portugalete | Deustu |
| 2015 | Portugalete | Deustu | Santurtzi |
| 2017 | Portugalete | Deustu | Arkote |
| 2018 | Ondarroa | Isuntza | Kaiku |
| 2019 | Zierbena | Ondarroa | Santurtzi |
| 2020 | Zierbena | Ondarroa | Santurtzi |
| 2021 | Kaiku | Urdaibai | Portugalete |
| 2022 | Zierbena | Donostiarra | Ondarroa |
| 2023 | Zierbena | Donostiarra | Isuntza |
| 2024 | Getaria | Zierbena | Ondarroa |
| 2025 | Zierbena | Pedreña | Zarautz |

### Garaipenak

| Taldea | Garaipenak | Urteak |
| Zierbena | 5 | 2019, 2020, 2022, 2024, 2025 |
| Portugalete | 4 | 2012, 2013, 2015, 2017 |
| Orio | 1 | 2014 |
| Ondarroa | 1 | 2018 |
| Kaiku | 1 | 2021 |
| Getaria | 1 | 2024 |

## Emakumezkoak
### Palmaresa

| Urtea | Irabazlea | Bigarrena | Hirugarrena |
| 2012 | San Juan | Hibaika | - |
| 2013- 2014 | ez zen jokatu |
| 2015 | Hibaika | Deustu | Portugalete |
| 2016 | ez zen jokatu |
| 2017 | Deustu | Portugalete | - |
| 2018 | Arraun Lagunak | Orio | Hondarribia |
| 2019 | Orio | Hondarribia | Deustu |
| 2020 | Orio | Donostiarra | Deustu |
| 2021 | Ondarroa | Lutxana | Mediterráneo Málaga |
| 2022 | Hibaika | Deustu | Ondarroa |
| 2023 | Donostiarra | Orio | Hondarribia |
| 2024 | Orio | Zumaia | Hibaika |
| 2025 | Orio | Zumaia | Ondarroa |

### Garaipenak

| Taldea | Garaipenak | Urteak |
| Orio | 4 | 2019, 2020, 2024, 2025 |
| Hibaika | 2 | 2015, 2022 |
| San Juan | 1 | 2012 |
| Deustu | 1 | 2017 |
| Arraun Lagunak | 1 | 2018 |
| Ondarroa | 1 | 2021 |
| Donostiarra | 1 | 2023 |

## Erreferentziak

* ↑ «Portugaleteko San Nikolas traineru jaitsiera bertan behera geratu da eguraldi txarragatik - Zarautz» Zarautzguka.eus (Noiz kontsultatua: 2025-01-26).

## Kanpo estekak

* Datuak: Q20492577
# Juan Maria Bandrés

Juan Maria Bandrés Mollet (Donostia, 1932ko otsailaren 12a - ib., 2011ko urriaren 28a) euskal herritar politikaria eta abokatua izan zen.

## Biografia

Oviedoko Unibertsitatean hasi zituen ikasketak eta amaitu 1952an egin zuen Santiago de Compostelako Unibertsitatean. Frankismoan ETAko kideen abokatua izan zen besteak beste. Ospea lortu zuen 1970eko Burgosko Prozesuan.
Euskadiko Ezkerraren sortzaileetakoa, 1977ko hauteskundeetan senatari hautatua izan zen eta 1979tik 1989ra diputatua izan zen Madrilen. Autonomiaren aurreko Euskal Kontseilu Nagusiko Garraio Kontseilaria (1978-1979) izan zen eta Autonomia Estatutuaren alde agertu zen, bere alderdiarekin batean. 1982an Euskadiko Ezkerrako lehendakari, ETA politiko-militarra (VII. batzarrea) erakunde armatuaren negoziazio bidezko irteera bultzatu zuen eta akordio batzuk izenpetu zituen xede horretan Espainiako Barne Ministro zen Rosón-ekin.
1982an alderdiko presidente aukeratua, 1986 eta 1989ko legegintzaldietan Estrasburgoko Parlamentuan aritu zen. Mario Onaindiarekin batera, EE PSOEn barnean sartu zuen. ETAren bortxazko ekintzen gaitzesle nagusietakoa bihurtu zen. 1989an diputatu Europako Parlamentuan berriz ere, Bandrés-ek garai batean zuen lehentasuna galdu du, ordea, azken honetan; Euskadiko Ezkerraren garrantzi politikoa ahuldu denean, alderdiko bi joera nagusien arteko konponbiderik ezin izan du aurkitu. 1991ko udazkenean Euskadiko Ezkerraren banaketa gauzatu zenean, Bandrés Euskadiko Ezkerrean joera ofizialaren alde azaldu zen. 1994an politika eta Alderdi Sozialista utzi zituen, desadostasun ideologikoak zirela-eta.
1997ko urriaren 21ean istripu zerebrobaskular bat jasan zuen Madrilen eta koman egon zen hilabetez. Bizirik atera zen baina konplikazio larriekin, tartean afasia eta mugimendu arazo handiekin. Euskal Herrira itzuli zen eta Aita Menni Ospitalean (Arrasate) egonaldia egin zuen. 2011ko urriaren 28an hil zen, jaioterrian, minbiziak ere jota.

## Ikus, gainera

* Donostiar ezagunen zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ Juan Maria Bandres hil da, gaixotasun baten ondorioz

## Kanpo estekak

* Datuak: Q3320985
* Multimedia: Juan Mari Bandrés / Q3320985
# Arabako Arkeologia Museoa

Bibat Arkeologia museoa Arabako Gasteiz hiriburuko Alde Zaharrean dagoen arkeologia museoa da. Aiztogile kaleko 54. zenbakian dago zehazki, Arabako Fournier Karta museoari erantsita eta bi museo hauek elkartuta Bibat museo multzoa (2009an irekia) osatzen dute.

## Eraikina

Garai batean museo honen egoitza Gobeu-Gebara-San Joan jauregian egon zen, gaur egun Bendaña jauregiari erantsitako eraikinean dago. Eraikin hau Patxi Mangado arkitektoak diseinatu zuen. Eraikin honek XV. Europako Kobrezko Arkitektura Saria irabazi zuen.

## Erakusketa

Erakusketa hiru solairutan banaturik dago, eta Paleolito Aroa, Burdin Aroa, Antzinako Erroma eta Erdi Aroan sortutako Gasteiz udalerrian barna ibilaldi bat burutzen da. Denera 1.500 pieza inguru ditu. Bertako lorategietan disko itxurako hilarrien erakusketa bat ere badago. Espezializatutako liburutegi bat ere badu, eta gainera museo honetatik Araban zehar garatzen diren arkeologia programak ere kudeatu ohi dira.

## Ordutegia

* Astelehenetan, itxita.
* Asteartetik larunbatera: 10:00–14:00 eta 16:00–18:30.
* Igande eta jaiegunetan: 11:00–14:00.
* Jaiegun diren astelehenetan: 11:00-14:00, eta biharamunean (asteartea) itxita.

## Galeria

* Hezurdura
* Historiaurreko lanabes litikoak.
* Zuiako Oroko Haitzetako kastroan aurkitutako urrezko balizko torkea.
* Iruña-Veleiako zaldunaren estela.
* Iruñako Dama: Iruña-Veleian aurkitutako Erromatar garaiko dama edo jainkosa baten eskultura
* Brontze aroko objektuak
* Aisuan, Legution, aurkitutako aurpegibikoa edo bifazea.
* Erromatar garaiko Terra sigillata motako ontzia
* Errekaleorren aurkittuako miliarioa

## Ikus, gainera

* Arabako Fournier Karta Museoa
* Bibat
* Bendaña jauregia
* Arkeologiarako Arabar Institutua

## Erreferentziak

* ↑ Bibat. Arkeologia museoa eta Karten Heraclio Fournier museoa.

## Kanpo estekak

* Euskadiko Museoak Katalogo Kolektiboa (Emsime) - Arabako Arkeologia Museoaren bilduma
* Arabako Foru Aldundia: 40 urte Arabako Arkeologia Museoa, museoari buruzko bideoa, YouTube webgunean. Iraupena: 2' 54''.
* Arabako BIBAT Arkeologia Museoa. Museoaren webgunea.
* Arkeologiarako Arabar Institutua
* Datuak: Q12253997
* Multimedia: Bibat Museo de Arqueología de Álava / Q12253997
# Harlangaitz

Harlangaitza edo hormarria eraikuntzako harri landugabea da, harrobitik atera bezala hartua, edo azaletik landua, hormak egiteko erabiltzen dena. Itxura zakarra du eta eskuz erabiltzeko modukoa da. Hargin lanetan erabiltzen da, eta oso baliatua izan da historian zehar.

## Ikus, gainera

* Harlandu
* Hartxintxar/legar

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Fatás Cabeza, Guillermo. (1999). Diccionario de términos de arte y elementos de arqueología, heráldica y numismática. (1. ed. amp. y rev. en Biblioteca temática. argitaraldia) Alianza Editorial ISBN 84-206-3657-6. PMC 41389962. (Noiz kontsultatua: 2023-04-25).
* ↑ Harlangaitz. Euskalterm, ivap.euskadi.eus (Noiz kontsultatua: 2025-1-7).

## Kanpo estekak

* Datuak: Q1225329
* Multimedia: Rubble / Q1225329
# Gablete

Gabletea arkitektura elementu apaingarria da, atari eta leihateetako erremate gisa erabilitakoa, bereziki eraikin gotikoetan. Angelu zorrotzean batzen diren bi lerro zuzenek osatzen dute eta, piñoiak edo frontoiak ez bezala, ez dator bat teilatuko isurkiekin. Aditu batzuen ustez, Erdi Aroan amaitu gabe zeuden gangak eta atariak estaltzeko erabiltzen ziren zurezko armaduren harrizko imitazioa da.
Arkitektura gotikoaren lehen aldian, arku, arkupe, drosel edota nitxo ugari izaten zituen, bertikaltasun sentsazioa areagotzeko. Ertzak kako-loreekin apaindu ohi ziren; tinpanoa, berriz, eskulturez janzten zen hasieran, eta trazeriaz eta arrosa leihoez geroago. Goiko erpina floroi edo gurutze batekin errematatzen zen.

## Erreferentziak

* ↑ Gablete. Euskalterm, ivap.euskadi.eus (Noiz kontsultatua: 2025-1-6).
* 1 2 Gablete. Tesauros del Patrimonio Cultural de España, tesauros.cultura.gob.es (Noiz kontsultatua: 2025-1-6).

## Kanpo estekak

* Datuak: Q267181
* Multimedia: Wimpergs / Q267181
# Círculo Cultural Deportivo Cesantes

Círculo Cultural Deportivo Cesantes Galiziako Pontevedrako probintzian dagoen Redondela hirian dagoen Cesantes parrokiako arraun taldea da. Galizako B Ligan ari da.

## Historia

1983. urtean sortu zen eta lehenengo hiru hamarkadetan batel eta trainerilletan soilik ibili zen.
2012an atera zuen lehenengo aldiz trainerua eta Galiziako B Ligan aritu da ordutik. Aurreneko bi urteetan ezin izan zion azkenengo postuari ihes egin. Material aldetik eskas dabil. Daukan trainerua 2001ekoa da, Tiranek utzia, eta arraunak Chapelarenak dira.
2014an 7. postua lortu zuen, atzean bi traineru utzi zituelarik. 2015ean bosgarrena izan zen. 2016an ez zuen trainerua uretaratu eta 2019an itzuli zen. 2020an bigarren postua lortu zuen hiru estropada irabazita eta play-offak jokatuta igotzea lortu zuen. Lau urte egin zituen Galiziako maila nagusian.

## Palmaresa

* Galiziako B Liga (0): bigarrena 2020an.

## Azken denboraldiak

Dendoraldiak :
| TKE | |
| LGT 1 | 4 |
| LGT 2 | 7 |
| 2025 barne. |||
| Urtea | Liga |
| 2012 | Galiziako B maila, 9.a |
| 2013 | Galiziako B maila, 9.a |
| 2014 | Galiziako B maila, 7.a |
| 2015 | Galiziako B maila, 5.a |
| 2016- 2018 | ez |
| 2019 | Galiziako B maila, 4.a |
| 2020 | Galiziako B maila, 2.a |
| 2021 | Galiziako A maila, 9.a |
| 2022 | Galiziako A maila, 10.a |
| 2023 | Galiziako A maila, 9.a |
| 2024 | Galiziako A maila, 12.a |
| 2025 | Galiziako B maila, |

## Emakumezkoen trainerua

2023an atera zuen lehenengo aldiz emakumezkoen trainerua. Espainiako txapelketan hartu zuen parte eta laugarren egin zuen. Ligan ere laugarrena izan zen. 2024an Amegroverekin batera osatu zuen trainerua. Ligan bigarren egin zuten, hala ere Euskotren Ligarako play-offak jokatzeari uko egin zioten.
Galiziako Ligaren sari banaketan "errebelazio taldearen" saria jaso zuen.
2025erako Cesantesek Bueurekin egingo du bat Ligan arraun egiteko.
| Urtea | Liga | Galiziako txap. | Espainiako txap. | Kontxa |
| 2023 | Galiziako Liga, 4.a | 6.a | 4.a | - |
| 2024 | Galiziako Liga, 2.a | 4.a | - | - |

## Erreferentziak

* ↑ «C.C.D. CESANTES» traineras.es (Noiz kontsultatua: 2024-12-09).
* ↑ (Gaztelaniaz) «Cesantes engrandece su historia» La Voz de Galicia 2020-08-31 (Noiz kontsultatua: 2024-12-09).
* 1 2 Txantiloi:Gl-ES A embarcación feminina Cesantes-Amegrove-Cefycal recibe o premio a equipo revelación - Radio Redondela 94.9FM. 2024-10-16 (Noiz kontsultatua: 2024-12-09).
* ↑ (Gaztelaniaz) Cruz, Saúl. (2025-01-29). «Cesantes suma fuerzas con Bueu para remar en Liga Galega F» Atlántico (Noiz kontsultatua: 2025-02-07).

## Kanpo estekak

* (Galizieraz) Liga Galega de Traiñeiras-en webguneko informazioa
* Datuak: Q18368093
# Andrea Astudillo

Andrea Astudillo Rivadas (Zierbena, 1999ko abuztuaren 19a) traineru estropadetako emakumezko patroia da, Kontxako Bandera eta Emakumezkoen Traineru Liga hirutan irabazi dituena.

## Kirol ibilbidea

Zierbena Arraun Elkartean hasi zen arraunean eta 2016an Donostiako Arraun Lagunak elkarteak fitxatu zuen. Aurreneko bi denboralditan estropada batzuk egin zituen, tartean Kontxako Banderatan. 2018an patroi titularra bihurtu zen eta 2019an denboraldi bikaina osatu zuten bigarren eginez Ligan eta Kontxan. 2020an denboraldi apalagoa egin ondoren 2021ean Kontxa, Liga eta txapelketak irabazi zituen. 2023an berriz irabazi zuen Liga eta aurrenekoz Zarauzko Ikurrina. Denboraldia borobiltzeko bigarren aldiz Kontxako Bandera eskuratu zuen, errekorra ezarriz gainera.
2024an Arraun Lagunakek txapelketa guztiak eta Ligako bandera guztiak irabazi zituen, Zarauzko jardunaldi bat ezik. Kontxako Banderan ere oso nagusi izan zen.
2025eko urtarrilean adierazi zuen taldetik kanporatua izan zela.

### Taldeak

| Taldea | Urteak |
| Arraun Lagunak | 2016-2024 |

## Palmaresa

* Kontxako Banderak:
** Txapelduna (3): 2021, 2023, 2024.
** Bigarrena (2): 2019, 2022.
* Emakumezkoen Ligak (3): 2021, 2023, 2024.
* Espainiako Traineru Txapelketak (1): 2024.
* Euskadiko Traineru Txapelketak (3): 2021, 2022, 2024.
* Gipuzkoako Traineru Txapelketak (2): 2021, 2024.
* Getxoko Bandera (1): 2021.
* Zarauzko Ikurrina (2): 2023, 2024.

## Erreferentziak

* ↑ «Liga Euskotren de traineras» www.euskolabelliga.com (Noiz kontsultatua: 2023-08-23).
* ↑ SL, TAI GABE DIGITALA. (2021-08-21). ««Taldeak benetan sinesten badu bere gaitasunean, Kontxa irabazteko aukera bat izango dugu»» naiz: (Noiz kontsultatua: 2023-08-23).
* ↑ «Santurtzi eta Arraun Lagunak, garaile Kontxan» EITB 2021-09-12 (Noiz kontsultatua: 2023-08-23).
* ↑ SA, Baigorri Argitaletxea. (2023-08-20). «Arraun Lagunak-entzat, Zarauzko Ikurrina eta Euskotren Liga» GARA (Noiz kontsultatua: 2023-08-23).
* ↑ «Andrea Astudillok ez du Arraun Lagunaken jarraituko: Bota egin naute» EITB 2025-01-31 (Noiz kontsultatua: 2025-02-07).

## Kanpo estekak

* Datuak: Q108104905